3.7.2023
DA
Den Europæiske Unions Tidende
C 235/11
Præjudicielle spørgsmål 1) Medfører sammenfatningen af flere personer til én enkelt afgiftspligtig person som omhandlet i artikel 4, stk.
4, andet afsnit, i direktiv 77/388/EØF (1), at ydelser mod vederlag mellem disse personer ikke er omfattet af momsens anvendelsesområde som omhandlet i dette direktivs artikel 2, nr. 1)?
2) Er ydelser mod vederlag mellem disse personer i hvert fald omfattet af momsens anvendelsesområde, hvis ydelsesmodtageren ikke (eller kun delvist) har ret til fradrag, idet der i modsat fald er risiko for tab af afgiftsindtægter?
(1)
Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT 1977, L 145, s. 1)
Anmodning om præjudiciel afgørelse indgivet af Amtsgericht Lörrach (Tyskland) den 23. marts 2023 — I arvesagen P.M. J.T, arvelader (Sag C-187/23, Albausy (1)) (2023/C 235/16) Processprog: tysk Den forelæggende ret Amtsgericht Lörrach Parter i hovedsagen Procesdeltagere: E.V. G.-T., P.T., F.T. og G.T. Præjudicielle spørgsmål a) Skal arveretsforordningens (2) artikel 67, stk.
1, andet afsnit, litra a), fortolkes således, at denne bestemmelse også omfatter anfægtelser, der er forelagt under selve proceduren vedrørende udstedelse af det europæiske arvebevis, at retten ikke kan prøve sådanne anfægtelser, og at bestemmelsen dermed ikke alene omfatter anfægtelser, der er forelagt i en anden sag?
b) Såfremt spørgsmål a) besvares bekræftende: Skal arveretsforordningens artikel 67, stk.
1, andet afsnit, litra a), fortolkes således, at et europæisk arvebevis end ikke må udstedes, hvis der under proceduren vedrørende udstedelsen af det europæiske arvebevis er forelagt anfægtelser, som imidlertid allerede er blevet prøvet i en sag om udstedelse af arveattest i henhold til tysk lovgivning?
c) Såfremt spørgsmål a) besvares bekræftende: Skal arveretsforordningens artikel 67, stk.
1, andet afsnit, litra a), fortolkes således, at denne bestemmelse omfatter enhver anfægtelse, selv hvis en sådan er forelagt uden at være underbygget, og der ikke skal optages formelt bevis herom?
d) Såfremt spørgsmål a) besvares benægtende: Gælder der formkrav for den forelæggende rets angivelse af de grunde, som har fået retten til at forkaste anfægtelserne og til at udstede det europæiske arvebevis?
(1) (2)
Den foreliggende sags navn er et vedtaget navn.
Det svarer ikke til et navn på en part i sagen .
Europa-Parlamentets og Rådets forordning (EU) nr.
650/2012 af 4.7.2012 om kompetence, lovvalg, anerkendelse og fuldbyrdelse af retsafgørelser vedrørende arv, og om accept og fuldbyrdelse af officielt bekræftede dokumenter vedrørende arv og om indførelse af et europæisk arvebevis (EUT 2012, L 201, s. 107).
Anmodning om præjudiciel afgørelse indgivet af Landgericht Mainz (Tyskland) den 31. marts 2023 — FT og RRC Sports GmbH mod Fédération internationale de football association (FIFA) (Sag C-209/23, RRC Sports) (2023/C 235/17) Processprog: tysk Den forelæggende ret Landgericht Mainz